Hrvatski sabor
20091127

Dakle, gospodine potpredsjedniče. Jel sam razumio nije prihvaćen amandman? Nije prihvaćen, kao vjerujem ni svi drugi u glavi u suodlučivanju. Time će Vlada pokazati kakvo je stvarno raspoloženje njezino prema radnicima. Ovdje se radi o amandmanu koji govori o tome, da radnici zaposleni kod poslodavca koji zapošljavaju najmanje 5, a ne kao što Vlada kaže 20 radnika ima pravo na suodlučivanje kroz rad radničkih vijeća i sindikata. Činjenica je da preko 80% pravnih osoba, odnosno poslodavaca zapošljavaju manje od 10 radnika, taj argument nije danas djelovao i činjenica je da je u Njemačkoj to uobičajena praksa da sa najmanje 5 radnika radnička vijeća funkcioniraju. Drugo, u tom amandmanu smo predložili da se utvrdi i pravo radnika zaposlenih u državnoj upravi na suodlučivanje. Zašto njih isključivati i po kojem osnovu, nikakvo obrazloženje nismo dobili. Dakle, njih se stavlja u nepovoljniji položaj, a to je nepravedno i nezakonito. Molim glasovanje.